Odense Adresse-Contoirs Efterretninger, 1835-10-15
Spanien. Endeligen begynder lidt Lys at udbrede sig over det Mørke, hvori de spanske Anliggender i længere Tid have været indhyllede. Nye, tildeels bestemte og paalidelige Efterretninger ere nemlig indløbne til Paris fra Madrid indtil den 29 f. M., i det Hele taget af gunstigt Jndhold. Forholdene have nemlig taget den tidligere (S. 657) antydede Vending, idet Mendizabals endeligen completterede Ministerium har faaet fastere Fod at staae paa, da Juntaerne i Corunna, Barcellona, Saragossa og Valencia have sluttet sig til det, uden at noget andet Grundlag er antaget, end det kongelige Statut. Dog skal Regjeringen have forpligtet sig til at indkalde Cortes til den 16 Novbr., og skjøndt disse Cortes vel i Formen ville være de samme, som de ved det kongelige Statut oprettede, ville dog de Forandringer, som de ville foretage, (hvortil skal høre Affattelsen af en ny, uget omfattende Valglov), samt den Jndflydelse, som Forholdene ville give dem, maaskee i Gierningen næsten forskaffe dem samme Egenskab som constituerende Cortes. Det er imidlertid saaledes tildeels lykket Regjeringen, ved Eftergivenhed at vinde de revolutionaire Juntaer. Det er Andalusien, som endnu vækker Bekymring; ikke heller har Man aldeles paalidelige Efterretninger om, hvorvidt det er lykket, at tilfredsstille las Navas og hans Hær, skjøndt et Børsrygte i Paris forsikkrer, at han ogsaa har underkastet sig Regjeringen. At denne i alt Fald har kjøbt denne Underkastelse temmeligen dyrt, maa man slutte deraf, at han i Begyndelsen var saa langt fra at ville modtage de ham ved Dhrr. Qviroga og Chacaugjorte Forslag, at han tvertimod fængslede disse Udsendinger. Da siden hans Ven, Statsraad Aguillar, sendtes til ham, bragte han et Ultimatum tilbage, hvilket indeholdt flere, for Regjeringen uantagelige Betingelser, saasom: hurtigt at indkalde constituerende Cortes; at bibeholde Juntaerne som Bevæbnings- og Forsvars-Juntaer indtil Rebellernes Udrøddelse; at hans Corps skulde forblive i sin militaire Stilling, Toreno holdes fast, indtil han havde aflagt Landet Regnskab for sin Bestyrelse o. s. v. Dette Ultimatum var dateret fra Hovedqvarteret Valdepennas (33 1/2 Miil fra Madrid) den 21 Septbr., og las Navas havde givet Regjeringen 48 Timer til Betænkningstid. Saavidt naae de paalidelige Efterretninger. Regjeringen skal have forkastet dette Ultimatum; de Betingelser, paa hvilke en Overeenskomst siden skulde være tilveiebragt, angives ikke. Jmod det forventede Angreb havde Hr. Mendizabal søgt at ruste sig, ved at samle de meest anseete Kjøbmænd i Hovedstaden, og foreslaae dem at aabne en Subscription, til at hverve et Corps paa 3000 Md., i det dobbelte Øiemed, at gjøre la Navas en heftig Modstand, om han virkeligen skulde rykke imod Hovedstaden; men i modsat Fald til at drage imod Carlisterne i Navarra. Forslaget blev vel optaget, og Ministeren stillede sig selv i Spidsen af Subscriptionen med 50,000 Realer. Grev las Navas var iøvrigt ogsaa andre Henseender optraadt med megen Energie. Til sine Venner i Madrid havde han skrevet, at han ikke vilde hvile for de 7, af ham repræsenterede Provindsers Rettigheder vare fuldstændigen erkjendte. Jført en Blouse (kort Kittel, ad med en rød Hue paa Hovedet, havde han utvetydigen plantet Revolutionens Fane. Til Valgsprog har han valgt: "Alt for Folket og Alt ved Folket!" Overalt, hvor han kom frem, udskrev han egenmægtigen Skatter o. s. v. At det maa være Regjeringen yderst magtpaaliggende, ogsaa at udsone sig med ham, er naturligt, og sikker Efterretning om, at det virkeligen er skeet, vil være af megen Vigtighed. Et betydeligt Skridt til Udsoning har Regjeringen gjort, ved at ophæve alle de Straffebestemmelser, hvormed Juntaerne og deres Tilhængere vare truede, og derimod udstedt en almindelig Amnestie. - Efterat General Alava har afslaaet at modtage den ham tilbudte Post som Præsident i Statsraadet, er Ministeriet endeligen blevet saaledes sammensat: Mendizabal, Statsraadspræsident (midlertidig) og Finantsminister; Alava, Udenrigsminister; Grev Almodovar, Krigsminister; Caneja, Justitsminister (midlertidig); M. de los Herros (ikke Herreros) Jndenrigsminister, og Ullog, Sominister.